Pris y Farchnad

Cyfres ddrama deledu Gymraeg a ddarlledwyd ar S4C yn y 1990au oedd Pris y Farchnad. Ysgrifennwyd y gyfres gan Wil Roberts, a Ffilmiau Penadur oedd yn gyfrifol am ei chynhyrchu. Roedd y gyfres wedi'i lleoli yn Sir Gaerfyrddin ac yn ymwneud â theulu a busnes arwerthu "John Aston-Davies". Cafwyd sawl cyfres rhwng 1992 a 1997 ac enwebwyd y gyfres am sawl Gwobr BAFTA Cymru. Ymysg actorion a fu yn y gyfres roedd David Lyn, Sharon Morgan, Richard Lynch, Wyn Bowen Harries, Christine Pritchard, Catherine Tregenna ac Eluned Jones a enillodd Wobr yr actores orau gan BAFTA Cymru ym 1994, am ei phortread o "Enid Protheroe". David Lyn oedd hefyd yn cyfarwyddo'r cyfresi cynnar, cyn i'w fab Tim Lyn ei gynorthwyo.

 Cymeriadau 
 John Aston-Davies - David Lyn - "Y Penteulu"
 Russell Aston-Davies - Richard Lynch - "Y Mab"
 Lowri Hanson - Sharon Morgan - "Y Ferch"
 Edgar Protheroe - Wyn Bowen Harries - "Y Llys-fab"
 Enid Protheroe - Eluned Jones
 Hannah Protheroe - Sian Maclean
 Susan Protheroe - Catherine Tregenna
 Brian Hopkins - Phil Reid
 David Haliwell - John Glyn
 Alys - Grug Maria Davies
 Roger James - Geraint Lewis
 Sam - Harley Lewis
 Frances Eskape - Lesley Rooney
 George y sipsi - Gwyn Blackbird Davies
 Raymond - Huw Egryn
Actorion eraill fu yn y gyfres : Janet Aethwy, Christine Pritchard,

 Cynhyrchu 
Ray Orton oedd yng ngofal y gwaith camera, Dwynwen Berry fel golygydd y sgript a Catrin Edwards yng ngofal y Gerddoriaeth.

 Ymateb 
Yn Barn [Mehefin 1996] galwodd yr adolygydd a'r darlithydd teledu Bethan Jones Parry y gyfres gyfredol yn "rwtsh o'r radd flaenaf". Ymhelaethodd drwy ddweud bod y gyfres bresennol [1996] "wedi difetha cyfres a oedd yn llwyddiannus llynedd. [...] Mae'n hyfryd i edrych arni, ond anghofiwch am y deall ac mae'r cymeriadau yn ymddwyn fel petaen nhw i gyd wedi cymryd gormod o Prozac".

Cyfeiriadau

Categori:Cyfresi drama S4C
Categori:Rhaglenni teledu S4C
Categori:Rhaglenni teledu Cymraeg
Categori:Rhaglenni teledu'r 1990au